CELEX: 31977R1308
Language: el
Date: 1977-06-17 00:00:00
Title: Κανονισμός (ΕΟΚ) αριθ. 1308/77 της Επιτροπής της 17ης Ιουνίου 1977 περί τροποποιήσεως του κανονισμού αριθ. 282/67/ΕΟΚ «περί των λεπτομερειών παρεμβάσεως για τους ελαιούχους σπόρους»

Avis juridique important

|

31977R1308

Κανονισμός (ΕΟΚ) αριθ. 1308/77 της Επιτροπής της 17ης Ιουνίου 1977 περί τροποποιήσεως του κανονισμού αριθ. 282/67/ΕΟΚ «περί των λεπτομερειών παρεμβάσεως για τους ελαιούχους σπόρους»  

Επίσημη Εφημερίδα αριθ. L 150 της 18/06/1977 σ. 0031 - 0031 Φινλανδική ειδική έκδοση: Κεφάλαιο 3 τόμος 9 σ. 0010  Ελληνική ειδική έκδοση: Κεφάλαιο 03 τόμος 33 σ. 0131  Σουηδική ειδική έκδοση: Κεφάλαιο 3 τόμος 9 σ. 0010  Ισπανική ειδική έκδοση: Κεφάλαιο 03 τόμος 12 σ. 0207  Πορτογαλική ειδική έκδοση : Κεφάλαιο 03 τόμος 12 σ. 0207 

ΚΑΝΟΝΙΣΜΟΣ (ΕΟΚ) αριθ. 1308/77 ΤΗΣ ΕΠΙΤΡΟΠΗΣ της 17ης Ιουνίου 1977 περί τροποποιήσεως του κανονισμού αριθ. 282/67/ΕΟΚ "περί των λεπτομερειών παρεμβάσεως για τους ελαιούχους σπόρους"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1707/73(2), και ιδίως το άρθρο 26 παράγραφος  3,  Εκτιμώντας:  ότι η Επιστημονική Επιτροπή Ανθρωπίνης Διατροφής, στη γνώμη της για το κραμβέλαιο, συνέστησε ότι, όταν το έλαιο αυτό χρησιμοποιείται για διατροφή, πρέπει να προτιμώνται οι τύποι του ελαίου με χαμηλή περιεκτικότητα σε ερουκικό οξύ- ότι, για να παρακινηθούν οι παραγωγοί της Κοινότητος να χρησιμοποιούν στη σπορά ποικιλίες κραμβοσπόρων με μικρή περιεκτικότητα σε ερουκικό οξύ, το άρθρο  3  παράγραφος  2  του κανονισμού αριθ. 282/67/ΕΟΚ περί των λεπτομερειών παρεμβάσεως για τους  ελαιούχους σπόρους(3), όπως τροποποιήθηκε τελευταία από τον κανονισμό (ΕΟΚ) αριθ. 3091/76(4), περιόρισε την παρέμβαση στους κραμβόσπορους και γογγυλόσπορους, που έχουν ανώτατη περιεκτικότητα σε ερουκικό οξύ μη υπερβαίνουσα το 15%- ότι ενδείκνυται η περαιτέρω μείωση της ανώτατης αυτής περιεκτικότητας σε ερουκικό οξύ- ότι οι προαναφερόμενες διατάξεις του κανονισμού αριθ. 282/67/ΕΟΚ πρέπει να τροποποιηθούν κατάλληλα- ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 3 παράγραφος 2, πρώτη περίπτωση του κανονισμού αριθ. 282/67/ΕΟΚ αντικαθίσταται από το ακόλουθο κείμενο:  "  στους κραμβόσπορους και γογγυλόσπορους με ανώτατο όριο 2% ξένων σωμάτων, 9% υγρασία και των οποίων το έλαιο έχει περιεκτικότητα σε ερουκικό οξύ, υπολογιζόμενη επί της συνολικής περιεκτικότητός του σε λιπαρά οξέα στη λιπαρή φάση, 10% το πολύ".   Άρθρο 2  Ο παρών κανονισμός αρχίζει να ισχύει την 1η Ιουλίου 1977.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 17 Ιουνίου 1977.  Για την Επιτροπή Finn GUNDELACH Αντιπρόεδρος  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 175 της 29.6.1973, σ. 5.  (3) ΕΕ αριθ. 151 της 13.7.1967, σ. 1.  (4) EΕ αριθ. Ν 348 της 18.12.1976, σ. 17.